CELEX: 62007CA0297
Language: sk
Date: 2008-12-11 00:00:00
Title: Vec C-297/07: Rozsudok Súdneho dvora (druhá komora) z  11. decembra 2008 (návrh na začatie prejudiciálneho konania, ktorý podal Landgericht Regensburg – Nemecko) – trestné konanie proti Klaus Bourquain (Dohovor, ktorým sa vykonáva Schengenská dohoda — Článok 54 — Zásada ne bis in idem — Pôsobnosť — Odsúdenie v konaní proti ušlému za tie isté činy — Pojem právoplatne odsúdený — Procesné pravidlá vnútroštátneho práva — Pojem sankcia, ktorá už nemôže byť vykonaná )

7.2.2009   
            
            
               SK
            
            
               Úradný vestník Európskej únie
            
            
               C 32/5
            
         Rozsudok Súdneho dvora (druhá komora) z 11. decembra 2008 (návrh na začatie prejudiciálneho konania, ktorý podal Landgericht Regensburg – Nemecko) – trestné konanie proti Klaus Bourquain
   (Vec C-297/07) (1)
   
   (Dohovor, ktorým sa vykonáva Schengenská dohoda - Článok 54 - Zásada „ne bis in idem“ - Pôsobnosť - Odsúdenie v konaní proti ušlému za tie isté činy - Pojem „právoplatne odsúdený“ - Procesné pravidlá vnútroštátneho práva - Pojem „sankcia, ktorá už nemôže byť vykonaná“)
   (2009/C 32/08)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Landgericht Regensburg
   Účastník trestného konania pred vnútroštátnym súdom
   Klaus Bourquain
   Predmet veci
   Návrh na začatie prejudiciálneho konania – Landgericht Regensburg – Výklad článku 54 dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov Hospodárskej únie Beneluxu, Spolkovej republiky Nemecko a Francúzskej republiky, o postupnom zrušení kontrol na ich spoločných hraniciach (Ú. v. ES L 239, 2000, s. 19; Mim. vyd. 19/002, s. 9) – Výklad zásady ne bis in idem – Odsúdenie v konaní proti ušlému za tie isté činy – Nevykonanie trestu a odsúdenie, na ktoré sa vzťahuje neskoršia všeobecná amnestia
   Výrok rozsudku
   Zásada ne bis in idem zakotvená v článku 54 dohovoru, ktorým sa vykonáva Schengenská dohoda zo 14. júna 1985, uzatvorená medzi vládami štátov Hospodárskej únie Beneluxu, Spolkovej republiky Nemecko a Francúzskej republiky, o postupnom zrušení kontrol na ich spoločných hraniciach, podpísaného 19. júna 1990 v Schengene (Luxembursko), sa uplatňuje na trestné konanie začaté v štáte, ktorý je zmluvnou stranou, v súvislosti s činmi, za ktoré bol obžalovaný už právoplatne odsúdený alebo oslobodený spod obžaloby v inom štáte, ktorý je zmluvnou stranou, aj keď podľa práva štátu, v ktorom bol odsúdený, nemohol byť trest, ktorý mu bol uložený, nikdy priamo vykonaný, a to z dôvodov procesných osobitostí, ako sú v konaní vo veci samej.
   
      (1)  Ú. v. EÚ C 211, 8.9.2007.